অনুবাদ আয়োজন অনুবাদকদের আড্ডা
অনুবাদক ফরহাদ হোসেন মাসুম
ওয়েবসাইট www.onubadokderadda.com
ফেসবুক পেইজ fb.com/onubadokder.adda
ফেসবুক গ্রুপ fb.com/groups/onubadokder.adda
পৃথিবীতে শুধু এক ডজন এমন চূড়া আছে, যাদের উচ্চতা পাঁচ মাইলের বেশি।
তাদের সবগুলোই এই হিমালয়ে।
প্রাণঘাতী ঠাণ্ডা, ঝড় আর উত্তাল হাওয়ার দাপটে...
...এই পর্বতমালা হয়ে উঠেছে পৃথিবীর সবচেয়ে প্রতিকূল স্থানগুলোর একটা।
তবু, কিছু বিশেষ প্রাণী এখানেই নিজেদের সারা জীবন কাটিয়ে দেয়।
স্নো লেপার্ড।
উঁচু পর্বতের সকল প্রাণীর মতই...
...এদেরও শরীর এবং আচরণ অভিযোজিত হয়েছে, যাতে এরা টিকে থাকতে পারে।
এমন চরম উচ্চতা পৃথিবীর সবচে' দুর্দান্ত কিছু প্রাণীকে হাজির করেছে।
আরব্য উপদ্বীপের সূর্যস্নাত পর্বতমালা।
উচ্চতায় হিমালয়ের অর্ধেক হলেও, এদের শরীর এতো খাড়া যে...
...অনেক জায়গায় পা ফেলার জায়গাটুকুও থাকে না।
তারপরেও, নুবিয়ান আইবেক্স এখানে নিজেদের বসত সাজিয়েছে।
আইবেক্সরা বাচ্চা পালনের জন্য সবচে' খাড়া গিরিগাত্র বেছে নেয়।
কারণ তা নিরাপদ, শিকারীর নাগালের বাইরে।
কিন্তু এই অভয়ারণ্যে থাকার মূল্যও আছে।
এই আঁতুড়ঘরের শরীর এতোই খাড়া যে কোথাও পানি জমতে পারে না।
তাই, জলপানের জন্য আইবেক্স পরিবারকে নিচের উপত্যকায় নামতে হয়।
এক হাজার ফুট নিচে।
মা সবচে' নিরাপদ পথ খুঁজে নেয়।
এদের নরম বিভক্ত খুর আঁকড়ে ধরার জন্য যে কোনো পাহাড়ী জুতোর চেয়ে ভালো।
তাই, এরা সবচে' দক্ষ পর্বতারোহী।
কিন্তু নবজাতকেরা এখনো পায়ের সেরকম ব্যবহার শেখেনি।
এটাই ওদের প্রথম যাত্রা।
একটা ভুল হলেই এটা শেষ যাত্রায় পরিণত হবে।
বয়স্কদের পিছে পিছে ওরা অবশেষে উপত্যকায় পৌঁছুলো।
কিন্তু সমতল ভূমিতে ওদের ভয়ের কারণ আছে।
লাল শেয়াল অপেক্ষা করছে।
বিপদের প্রথম সংকেত পেলে, বাচ্চা আইবেক্স সহজাতভাবেই খাড়া পাহাড়ের দিকে দৌড় দেয়।
কিন্তু এই বিশেষ পাথুরে দলাতে ওঠাটা ভুলও হতে পারে।
যমীন ৩০ ফুট নিচে।
শেয়াল ওদেরকে কোণঠাসা করে ফেলেছে, অন্তত দেখে তাই মনে হচ্ছে।
কিন্তু আইবেক্সদের জন্মই হয়েছে এজন্য।
ছড়িয়ে পড়লে, শেয়ালের জন্য লক্ষ্য ঠিক করাটা কঠিন হয়ে যায়।
আর এই উচ্চতায় ওদের পিছু নেয়া তো অসম্ভব।
পা পিছলে পড়ে যাওয়ার অপেক্ষা করা ছাড়া আর কিছুই করার নেই।
কিন্তু এই বাচ্চারা ভালো ছাত্র।
আর এতক্ষণে ওরা বাবা-মায়ের মতই দক্ষ আরোহী হয়ে গেছে।
শেয়ালকে খাবারের খোঁজে অন্য কোথাও যেতে হবে।
আজকের দিনটাই অপয়া।
অবশেষে, তরুণ আইবেক্স জলপানের সুযোগ পেলো।
কিন্তু জলদিই ওদেরকে খাড়া পাহাড়ের সুরক্ষায় ফিরে যেতে হবে।
বিপদজনক ভূমিকে জয় করা নিঃসন্দেহে কঠিন।
কিন্তু পর্বতের জীবনে আরো মৌলিক কিছু সমস্যা আছে।
আল্পস, ইউরোপের সর্বোচ্চ চূড়া।
এখন শীতকাল, খাবার অত্যন্ত অল্প।
সোনালি ঈগলকে দিনের প্রতিটি ঘণ্টা ব্যয় করতে হয়...
... পাহাড়ের ঢালে কোথাও কোনো খাবার আছে কিনা দেখার জন্য।
ওর সাত ফুট ডানার সাহায্যে সে সহজেই ভেসে থাকতে পারে।
একদিনে যেতে পারে একশত মাইল।
ওর তীক্ষ্ণ দৃষ্টি শিকার সনাক্ত করতে পারে...
...দুই মাইল দূর থেকেও।
কিন্তু খাবারের খোঁজে সে একা নয়।
সুযোগ দেখলেই জলদি সিদ্ধান্ত নিতে হবে।
সে ঘণ্টায় ২০০ মাইল বেগে ডাইভ দিতে পারে।
শুধু পেরিগ্রিন বাজপাখিই এর চেয়ে দ্রুত গতি অর্জনে সক্ষম।
শীতকালে ঈগলরাও লাশের ওপর নির্ভরশীল হয়ে পড়ে।
মৃত একটা শেয়াল। এটা অনেকদিন ধরে খাওয়া যাবে।
অন্যান্য লাশখেকোদেরকে সরে পড়তে হবে।
ক্ষুধার্ত কাক জলদিই সাহস সঞ্চয় করে ফেলে।
যে কোনো উপায়ে যাতে মাংসের একটা কামড় পাওয়া যায়।
বিরক্তিকরভাবে পিছে লেগে থাকে এরা।
কিন্তু এই দলকে সে গোণায় ধরে না।
আরেকটা বড় ঈগল দখল করলো।
কিন্তু এই ভোজ এতো সহজে যেতে দেয়া যায় না।
সেও যুদ্ধ করবে।
আপাতত সে মৃতদেহ আয়ত্ত করলো।
কিন্তু এরকম উৎসবে আশেপাশের কয়েক মাইলের সকল ঈগল জড়ো হবে।
স্বাভাবিকভাবেই, শক্তিমানই সিংহভাগ দখল করবে।
লাশের দখল রাখতে না পেরে প্রথম ঈগলকে আবার অন্বেষণে বেরুতে হবে।
আবার খাবার পেতে অনেকদিন লেগে যেতে পারে।
শুধু সবচেয়ে যোগ্য প্রতিযোগীরাই পাহাড়ের শীতে টিকে থাকতে পারবে।
তুষারধস, ১ লক্ষ টন তুষার, ঘণ্টায় ৮০ মাইল বেগে ছোটে।
পথের সবকিছু ধ্বংস করে দেয়ার মত শক্তি রাখে।
নর্থ আমেরিকার পর্বতমালায় প্রতি বছর হাজার হাজার তুষারধস হয়।
কিন্তু একটা প্রাণী গোটা শীতকাল এই ঝুঁকিপূর্ণ ঢালে তুষারের নিচে কাটায়।
বসন্ত এলে ওরা জেগে ওঠে।
এই পর্বতমালার সবখানেই, গ্রিজলি ভালুক নিজের গুহা বানায়, ১০ হাজার ফুট ওপরে।
মেঘহীন ঢালের পুরু তুষারের নিচে।
গভীর শীতে আধোঘুম অবস্থায় ওদের বাচ্চা হয়।
এখন বাচ্চারা বাইরের দুনিয়ায় তাদের প্রথম কদম ফেলছে।
মা তার তিন সন্তানকে খাবারের সন্ধানে নিয়ে যাচ্ছে।
ওদেরকে যত জলদি সম্ভব, নেমে যেতে হবে।
তুষারধসের অবশিষ্ট দেখে স্পষ্ট বোঝা যাচ্ছে যে...
...এই ঢালটা এখনো ভঙ্গুর।
এখানে ছেলেখেলার সুযোগ নেই।
দ্রুতগতির আরেকটা কারণ আছে।
গুহায় ৫ মাস কাটানোর পর এই ভাল্লুকেরা খুবই ক্ষুধার্ত।
এই চূড়াগুলোতে যত ভালুক শীতনিদ্রায় ছিলো...
...সবাই নিচের উপত্যকায় নেমে আসছে।
সেখানেই বসন্ত আগে উদ্ভাসিত হয়।
রকি পর্বতমালায় ঋতু পরিবর্তন হয় হঠাৎ এবং নাটকীয়।
কয়েকদিনের মধ্যেই ঢালগুলো সাদা থেকে সবুজ হয়ে যায়।
যে তৃণভূমি কয়েক সপ্তাহ আগেও কয়েক ফুট তুষারে ঢেকে ছিলো...
...এখন প্রাণের জোয়ারে ঢেকে গেছে।
কিন্তু এই পর্বতে, সুসময়ের গণ্ডি বড় অল্প।
তাই ভালুকদেরকে দ্রুত ভালোমত খেয়ে নিতে হয়।
গ্রীষ্মের মাসে, একটা বয়স্ক ভালুক শুধু উদ্ভিদ খেয়ে ১৮০ কেজি ওজন বাড়িয়ে নেয়।
আর ধরতে পারলে দুয়েকটা মারমটও (Marmot) সই।
কিন্তু এখন ভালুকদের মনে আরেক চিন্তা চলছে।
তাপমাত্রা বেড়ে যাচ্ছে।
আর ভালুকেরা নিজেদের পুরু শীতবস্ত্র ঝেড়ে ফেলতে উদগ্রীব।
মা বাচ্চাদেরকে দেখিয়ে দেয় কী করতে হবে।
তারাও দ্রুত শিখে ফেলে।
কিছু গাছ মনে হয় এই কাজের জন্য বেশি উপযুক্ত।
ভালুকদেরও পছন্দ আছে। তাই, অনেকদূর হেঁটে হলেও ওরা পছন্দের গাছটাতেই যায়।
কিছু চুলকানি না চুলকালেই নয়।
এখন এই উপত্যকায় প্রায় ৩০টা ভালুক আছে।
ঘষাঘষির সময় সে নিজের পরিচিত গন্ধটা রেখে যায়।
তাই গাছের গায়ে লেখা হয়ে যায় যে এলাকায় কে কে আছে।
এতে হয়তো একে অপরের সাথে মারামারিটা এড়ানো যায়।
গন্ধটা ভালো করে ছড়ানোর জন্য দেয়ালে পিঠ ঠেকাতেই হয়।
কিন্তু গ্রীষ্ম এখানে ছোটো। মনমত চুলকানো তো হলো।
এবার ভুরিভোজের পালা।
দুই মাসের মধ্যে ওদেরকে নিজের গুহায় শীতনিদ্রায় ফিরে যেতে হবে।
তাই এখন যতটুকু সম্ভব, ওজন বাড়ানো দরকার।
শীতকাল আসে জলদিই, এবং মারাত্মক রুপে।
রকি'র তাপমাত্রা নেমে যায় -৫৪ ডিগ্রী পর্যন্ত।
ঠাণ্ডা এমনই যে, বাতাসের জলীয়বাষ্প ছোটো স্ফটিকে পরিণত হয়।
এদের নাম দেয়া হয়েছে "হীরের ধুলো"।
এই ববক্যাট শীতের অল্প কিছু সক্রিয় শিকারীদের মধ্যে একজন।
ওর সব শিকারই এখন তুষারের নিচে লুকিয়ে আছে।
ওর পুরো এলাকাতেই একই দশা।
সে শিকার করে, সামান্যতম নড়াচড়ার শব্দ শোনার মাধ্যমে।
বরফে নিজের পায়ের খসখস শব্দ লুকোনোর জন্য সে পাথরের ওপর চলাচল করে।
একটা ইঁদুর।
কিন্তু একটাই যথেষ্ট নয়।
তুষার যত পুরু, শিকার সনাক্ত করা ততই কঠিন।
আর চেষ্টার অনুপাতে পুরষ্কারটা সন্তোষজনক নয়।
খুব কম করে বললেও!
মধ্যশীতে তুষার এতোটাই গভীর যে ববক্যাটকে নিজের এলাকা ছেড়ে চলে যেতে হয়।
যাতে সহজে শিকার পাওয়া যায়।
আর এই ববক্যাটটা হয়তো ভাগ্যবান।
কারণ, এই উপত্যকাটা আশীর্বাদপুষ্ট।
এখানকার নদীটা কখনোই বরফ হয়ে যায় না।
একটা আগ্নেয় উত্তপ্ত কুয়ো এখানকার পানিকে বাতাসের চেয়ে ৫০ ডিগ্রী বেশি উত্তপ্ত রাখে।
সব রকমের ক্ষুধার্ত প্রাণী এখানে খাদ্য সংগ্রহে আসে।
পুরো শীতকাল জুড়েই এখানে খাবার থাকে।
যদি ধরতে পারেন আর কী!
এখানে, কায়োটিরাও জেলে হয়ে গেছে।
কিন্তু বেড়ালের জন্য ব্যাপারটা শক্ত। সে পানিতে পা ভেজাতে অভ্যস্ত না।
তাই ওকে মনযোগ দিয়ে শিকার নির্বাচন করতে হবে।
সোনালিচোখা হাঁস।
কিন্তু ও কি থাবা দেয়ার মত কাছাকাছি পৌঁছুতে পারবে?
হয়তো অন্য পাশে গেলে ভাগ্য খুলবে।
এখানে নদীর বাষ্প আশেপাশের গাছকে উত্তপ্ত করে তোলে।
তাই, শাখার ওপরের দিকে শিকার থাকতে পারে।
যদি সে পৌঁছাতে পারে আর কী!
একদম বিশ ফুট ওপরে!
অবশেষে, একটা কাঠবিড়ালী!
তেমন কিছু না, কিন্তু পেটে কিছু ঢুকবে!
এই পর্বতমালায় শীত কাটাতে হলে নিষ্ঠা দরকার।
আর ববক্যাটদের সেটা আছে, ব্যাপক মাত্রায়।
বিষুবরেখায় তুষার।
এটা রকির চেয়ে ভিন্ন। এখানে কোনো নির্দিষ্ট ঋতু নেই।
এটা আফ্রিকার মাউন্ট কেনিয়া।
এর উচ্চতা ১৭,০০০ ফুট। তাই এর তাপমাত্রা আশেপাশের সাভানা'র চেয়ে ৩০ ডিগ্রী কম।
Giant heathers, lobelias, আর groundsel জন্মায় ওপরের দিকের ঢালে।
সবাই ক্রান্তীয় সূর্যের কৃপায় বেঁচে থাকে।
আর যাই হোক, প্রত্যেক দিনই গ্রীষ্ম।
কিন্তু সূর্য ডুবলেই প্রত্যেক রাত শীতকালের মতই মারাত্মক ঠাণ্ডা।
তাপমাত্রা চলে যায় শূন্যের ৫ ডিগ্রী নিচে...
...পর্বত পরিণত হয় বরফের উদ্যানে।
সবই বরফ হয়ে যায়।
কিন্তু ক্যাবেজ গ্রাউন্ডসেলের কাছে নিজেকে সুরক্ষা করার একটা উপায় আছে।
ওরা নিজেদের চামড়ার মত পাতাগুলো গুটিয়ে নেয়, তৈরি করে নিরোধক কম্বল।
এতে ঝুঁকির মুখে থাকা কলিগুলো রক্ষা পায়।
রাত ফুরিয়ে যায়।
আর সূর্যের আলোও ফিরে আসে।
গ্রাউন্ডসেল পাতা মেলে দেয়, সূর্যস্নান করার জন্য।
আন্দিজের উচ্চতায় ভোর এসেছে।
এখানেও উঠতি সূর্য নিয়ে আসে স্বস্তির বার্তা...
...এই আগ্নেয় চূড়ায় বসবাসকারী প্রাণীদের জন্য।
মাউন্টেন ভিসকাচা জলদিই উঠে গেছে, ভোরের রোদ পোহানোর জন্য।
অন্যদের জন্য সূর্যালোক আরো বেশি আরামদায়ক।
১৪ হাজার ফুটেরও ওপরে...
...এখানে পৃথিবীর সবচেয়ে বড় ফ্লেমিঙ্গো কলোনি।
রাতে এত ঠাণ্ডা পড়ে যে নোনা পানিও জমে যায়।
আর ফ্লেমিঙ্গোরা বরফে আটকে পড়ে।
আস্তে আস্তে, সূর্য বরফকে পাতলা করে দেয়।
কিন্তু মুক্তির জন্য ফ্লেমিঙ্গোদেরকে এখনো খাটতে হবে।
পাতলা বরফের ওপর চলা সবসময়ই ঝুঁকিপূর্ণ।
মর্যাদা ধরে রাখা বেশ কষ্ট হয়ে দাঁড়ায়, বিশেষ করে এরকম লম্বা পা নিয়ে।
এই রকম উচ্চতায়, সূর্যের আলো খুব দ্রুতই শান্তি থেকে শাস্তি হয়ে যায়।
বায়ুমণ্ডল এত পাতলা যে,
...অতিবেগুনী রশ্মি থেকে সুরক্ষা একদম অল্প।
মধ্য সকাল হয়ে এলেই খোলা জায়গায় দাঁড়ানো বিপদজনক হয়ে পড়ে।
ভিসকাচাকে ছায়া খুঁজে নিতে হয়।
হ্রদে কিন্তু কোথাও লুকোনোর জায়গা নেই।
সোডা হ্রদের সাদা পৃষ্ঠ সূর্যালোক প্রতিফলিত করে...
...এবং অতিবেগুনী রশ্মির প্রভাব বাড়িয়ে দেয়।
দুপুরের সময় আবরণহীন মানুষের চামড়া চার মিনিটে পুড়ে যাবে।
কিন্তু এতে ফ্লেমিঙ্গোদেরকে বিচলিত মনে হচ্ছে না।
উল্টো, ওরা কুচকাওয়াজ করছে।
প্রজনন ঋতু এলে ফ্লেমিঙ্গোরা এমন অদ্ভুত নৃত্যে মত্ত হয়।
এমনকি দিনের সবচেয়ে উত্তপ্ত সময়টাতেও।
এরা এতো উৎসাহী যে খাবারের জন্যেও থামে না।
নাচের নিয়মটা রহস্যময়, কিন্তু এক মাস নাচের পরে...
...সবাই জোড়া বেঁধে ফেলে, প্রজননের জন্য তৈরি হয়।
এই উচ্চতায় ফ্লেমিঙ্গোদেরকে উত্যক্ত করার মত প্রাণী কম।
অবশ্য, এই পরিস্থিতি সামলানো সবার কম্মোও নয়।
তো, যেসব প্রাণীর সহ্য ক্ষমতা আছে, পর্বত ওদের জন্য অভয়ারণ্য।
কিন্তু রকির চূড়া, যাকে আমরা স্থায়িত্বের প্রতীক মনে করি...
...আসলে কিন্তু অনেক নাজুক।
এখন, মানুষের কর্মকাণ্ডে আল্পসের সর্বোচ্চ চূড়াও ক্ষতিগ্রস্ত হচ্ছে।
রকিতে বাড়তে থাকা তাপমাত্রা শীতনিদ্রার সময় কমিয়ে আনছে...
...এবং ভক্ষণযোগ্য মূল্যবান উদ্ভিদের বৃদ্ধি কমিয়ে দিচ্ছে।
আর আন্দিজে, কিছু গ্লেসিয়ার ৫০% কমে গেছে, মাত্র ৩০ বছরে।
এমনকি হিমালয়ও ঝুঁকির মুখে।
পৃথিবীর অধিকাংশ সর্বোচ্চ চূড়া এবং প্রায় সাড়ে তিন লক্ষ বর্গমাইল নিয়ে...
...এটাই পৃথিবীর সবচেয়ে বৃহৎ পর্বতমালা।
আর এখানে তাপমাত্রা বাড়ছে, বৈশ্বিক গড়ের চেয়েও দ্রুত হারে।
তুষারের সীমানা দিনদিন কমছে, সেই সাথে কমছে বন্য প্রাণীর বাসস্থান।
আর এটা পাহাড়ের অন্যতম রাজসিক এক প্রাণীর জন্য বেশ ঝুঁকিপূর্ণ।
স্নো লেপার্ড।
এরা সহজে নজরে আসে না। ওদের জীবনযাত্রা দীর্ঘকাল রহস্যমাখা ছিলো।
কিন্তু শেষ পর্যন্ত সর্বাধুনিক রিমোট ক্যামেরা প্রযুক্তি দিয়ে...
...আমরা আগের চেয়ে ওদের অনেক কাছে এসেছি।
খুবই দুর্লভ একটা প্রজাতি।
৪০ বর্গমাইলে মাত্র ৪ জন।
এর চেয়ে বেশি থাকা সম্ভব না, এত শিকার নেই।
জীবনটা একাই কাটে ওদের।
অবশ্য প্রত্যেকে তার প্রতিবেশীর উপস্থিতি এবং গতিবিধি সম্পর্কে সচেতন।
কারণ ওরা বিশেষ কিছু স্থানে বার্তা রেখে যায়।
ওরা বিশেষ কিছু পাথরে গাল ঘষে।
এবং নিজের মূত্র ছিটিয়ে দেয়।
দুই সুগন্ধ মিলে একদম আলাদা একটা চিহ্ন তৈরি হয়।
অন্য যে কোনো লেপার্ড বুঝবে যে এদিক দিয়ে কে কে গেছে...
...একবারও যোগাযোগ না করেই।
কিন্তু মাঝে মাঝে মুখোমুখি হতেই হয়, আর হলে সেটা বেশ হিংস্রই হয়।
একজন প্রাপ্তবয়স্কা মাদী, সাথে তার মেয়ে।
গত দুই বছর ধরে সে বাচ্চাকে লালন-পালন করছে।
শীঘ্রই, এই বন্ধন দুর্বল হয়ে যাবে।
এখন অবশ্য শাবকটি পুরোপুরি তার মায়ের ওপর নির্ভরশীল।
কিন্তু এত দীর্ঘ সময় ধরে একসাথে থাকাটাও বিপদজনক।
মাদীটির প্রজনন ঋতু শুরু হয়েছে আবার।
আর যে কোনো নর ওর গন্ধ শুঁকেই সেটা বলে দিতে পারবে।
এখন থেকে, ওর শাবকের জীবন ঝুঁকির মুখে থাকবে।
নরগুলো অন্যের বাচ্চাকে মেরে ফেলে।
কিন্তু এখন মায়ের আকাঙ্ক্ষা নিয়ন্ত্রণের বাইরে চলে গেছে।
সে নরটিকে নিজের সঠিক অবস্থানের কথা জানিয়ে দিলো।
এই উচ্চতা থেকে অনেক মাইল পর্যন্ত তার গলা শোনা যাবে।
একটা তরুণ যুবক জেগে উঠলো। মেয়েটিকে খুঁজে বের করতে উদগ্রীব!
স্নো লেপার্ডদের সাক্ষাৎ এত কম হয় যে সামনে পড়লে অনিশ্চয়তা আর দুশ্চিন্তা দুইই থাকে।
পরিস্থিতি আরো খারাপ হতে যাচ্ছে।
আরেকটা, অপেক্ষাকৃত বড় নর এসেছে।
মা আর সন্তান দুই প্রতিযোগীর মাঝে আটকা পড়েছে।
বাচ্চা এখন বিপদে আছে। মাকে জলদিই কিছু করতে হবে।
বাচ্চার ওপর থেকে নজর সরানোর জন্য সে রাজি হবার ভান ধরলো, গড়াগড়ি দিলো।
নরদের নজর মাদীর দিকে থাকলে বাচ্চাটা পালাতে পারবে।
নরগুলো দুদিক থেকেই মাদীটির দিকে এগিয়ে আসতে থাকলো।
প্রত্যেকেই ওর দখল নিতে চায়।
একটা যুদ্ধ লাগবেই!
মাদীটি পালিয়ে নিজের বাচ্চাকে রক্ষা করতে চাইলো।
কিন্তু বড় নরটি ওর পিছু নিলো।
সে ওকে যেতে দেবে না। অন্তত যতক্ষণ মিলন না হয়!
নরগুলো চলে গেলে মাদীটি বাচ্চার সাথে পুনর্মিলিত হলো।
কিন্তু সে আহত!
শাবকটা বেঁচে আছে অবশ্য; সব কৃতিত্ব মায়ের।
ক্ষত না সারলে সে শিকারে যেতে পারবে না।
পার্বত্য প্রাণীরা অস্তিত্ব রক্ষার শেষ সীমায় বসবাস করে।
মা আর শাবককে আর দেখা যায়নি।
কিন্তু এক মাসেরও পরে...
চূড়ার ওপরে একটা রিমোট ক্যামেরা জেগে উঠলো।
সেই মাদী বেড়াল।
সে আর খোঁড়াচ্ছে না। কিন্তু সে একা!
মাদীটি চলে যাওয়ার এক ঘণ্টা পর, ক্যামেরা আবার চালু হলো।
সেই শাবকটা, প্রাপ্তবয়স্ক এবং স্বাধীন জীবনের প্রথম পদক্ষেপ নিচ্ছে।
হয়তো মায়ের সাথে আর কখনোই ওর দেখা হবে না।
কিন্তু মাঝে মাঝে কথাবার্তা হবে, পাথরের ওপর রেখে যাওয়া বার্তার মাধ্যমে।
মা ওকে বড় করেছে ঠিকই, কিন্তু সামনের জীবন অনেক বিপদাপন্ন।
এবং সেই জীবনটা, বলতে গেলে, একাই কাটাতে হবে।
শুধুমাত্র সবচেয়ে যোগ্যরাই সর্বোচ্চ চূড়ার এই ভয়ংকর সুন্দরের মাঝে টিকতে পারে।
৩......২......১
পর্বতে সোনালি ঈগলের জীবন ফুটিয়ে তুলতে দুটো ভিন্ন পদ্ধতি অবলম্বন করতে হবে।
একটা প্রচলিত বন্যপ্রাণী শ্যুটিং দল বন্য ঈগলকে সবচেয়ে কাছ থেকে শ্যুট করতে চললো।
অন্যদিকে, একটা ভাসমান দল ঈগলের শিকার করা রেকর্ড করতে চাইলো।
হেলিকপ্টার দল দ্রুতই সফল হলো, আল্পসের ওপর বন্য ঈগলকে ফিল্মে তুললো।
কিন্তু গল্পের একটা অংশ ওদেরও ধরাছোঁয়ার বাইরে রয়ে গেলো।
সোনালি ঈগল ঘণ্টায় ২০০ মাইল বেগে নেমে যেতে পারে।
ঈগলের চোখ দিয়ে এই নাটকীয় দৃশ্য দেখাতে গেলে...
...আরো জোরদার প্রচেষ্টা লাগবে।
আমি অ্যারন দুরোগাতি, পেশাদার প্যারাগ্লাইডার।
অ্যারন মনে করে, পাখির মত ওড়ার জন্য...
...পাখির মত ভাবতেও হবে।
ঈগলের সাথে ওড়ার অনুভূতিটা আলাদা।
কারণ, আমি দেখছি কীভাবে ওরা বায়ুর তাপ ব্যবহার করে, বা কোথায় ভেসে থাকে।
এসব আমাকে ভালো পাইলট বানিয়েছে।
আর আমি প্রকৃতি থেকে অনুপ্রেরণা নেই।
বিশেষভাবে বানানো হেলমেট ক্যামেরা দিয়ে, অ্যারন লাফ দেয়া ঈগলের দৃষ্টি ধারণ করতে চাইলো।
কিন্তু পাহাড় থেকে লাফ দেয়ার আগে সেটায় চড়তে তো হবে!
বিপদসংকুল ৩০০০ মিটার পাড়ি দিলো অ্যারন আর ওর সহযোগী আরমিন।
আর পরিচালক এমা ব্রেনান্ড নিচের উপত্যকায় অপেক্ষা করতে লাগলো।
ওঠার গতিটা ধীর ছিলো, অনেকগুলো বিপদজনক খাঁড়ির কারণে।
বিপদজনক আরোহণের পর ওরা লাফ দেয়ার জায়গায় পৌঁছুলো।
কিন্তু এখানকার আবহাওয়া অনুমানের অযোগ্য।
বাতাসের গতি পাল্টে গিয়ে লাফ দেয়াটা অসম্ভব করে তুললো।
অ্যারন আর আরমিন বাধ্য হয়ে চূড়ার আশ্রয়ে থাকতে বাধ্য হলো।
ঠাণ্ডায় যোগাযোগ যন্ত্র নষ্ট হয়ে যাওয়ার পর এমা দুশ্চিন্তা আরম্ভ করলো।
ওরা সুপ্রশিক্ষিত পর্বত প্রদর্শক। কিন্তু কাহিনী এতেই খালাস হয়ে যায় না।
মনে হয়, আমার রাতটাও প্রায় ঘুম ছাড়াই যাবে।
একদিকে প্যরাগ্লাইডাররা রাত কাটানোর প্রস্তুতি নিচ্ছিলো...
অন্যদিকে ক্যামেরাম্যান ব্যারি ব্রিটন আরো সূক্ষ্ম একটা কাজে ক্যামেরা বসাচ্ছিলো।
যাতে লুকিয়ে থেকে সোনালি ঈগলকে রেকর্ড করা যায়।
অন্ধকার থাকতেই সব করতে হবে, যাতে ঈগলরা আমাদের উদ্দেশ্য না বোঝে।
লোকজন দেখলেই ওরা চলে যাবে, হয়তো কয়েকদিন এদিকে আসবেও না।
এদেরকে ফিল্মে তোলা মারাত্মক কঠিন ব্যাপার।
এমনকি গোপনে থাকাটাও ঝুঁকিমুক্ত না আসলে।
বাইরে মাইনাস ২০ ডিগ্রী চলছে। তাই এখন এই কাজটা বেশি দরকার।
আগুনটা যাতে জ্বলে, নইলে ঠাণ্ডায় জমে মরতে হবে।
গেলো আমার হাতের সব চুল! যাই হোক!
একদম চুপ থাকতে হবে।
আর আশা করতে হবে যাতে আলো ফুটলে ঈগলরা আসে।
আট ঘণ্টা বসে থাকার পর...
...ব্যারি পেলো স্বান্তনা পুরস্কার - একটা পা!
আজ আমরা একটা দৃশ্যও পাইনি।
কিছুই আসেনি।
অবশ্য, এমনই হয়।
পাহাড়ে দীর্ঘ রাত গেলো, কিন্তু আবহাওয়া আরো খারাপ হচ্ছে।
দলকে নিচে নামতে হবে, কিন্তু ঠিকমত কিছু দেখা যাচ্ছে না।
খাঁড়ি পাশ কাটিয়ে যাওয়াটা বেশিই ঝুঁকিপূর্ণ।
অ্যারন ঠিক করলো, উড়ে নামাই নিরাপদ; অবশ্য সেটাও আরামদায়ক হবে না।
ঘন মেঘের জন্য পাহাড় এড়ানোই মুশকিল, রেকর্ড করা তো দূরের কথা।
সুখবর হচ্ছে, ওরা জীবিত ফিরে এলো।
এমাও স্বস্তির নিঃশ্বাস ফেললো।
তোমাদেরকে দেখে আসলেই ভালো লাগছে।
হুম, ওপরের লাইফ সুবিধার না।
গোটা দল পরের দু সপ্তাহ শুধু আবহাওয়ার খবর রাখলো।
শেষ পর্যন্ত, পরিষ্কার ফ্লাইটের দিন এলো।
ঝাঁপ দেয়া ঈগলকে নকল করতে গেলে...
উড়ালটা ভালোই হয়, কিন্তু হেলমেট ক্যামেরার শট ভালো হয় না।
এই গতিতে নিরাপদে থাকার জন্য অ্যারনকে বারবার মাথা ঘুরিয়ে গ্লাইডার চেক করতে হয়।
এজন্য দৃশ্যগুলো ব্যবহারের অযোগ্য হয়ে যাচ্ছিলো।
দ্রুত অন্য কোনো আইডিয়া দরকার হয়ে পড়লো।
ওদিকে লুকোনো ঘাঁটিতে সব শান্ত!
এরপর ব্যারি একটা ঈগলকে শেয়ালের মৃতদেহ খেতে দেখলো।
ব্যারি নিজের অবস্থান ঠিক করে নজর রাখতে লাগলো।
জোস জিনিস।
একশো ঘণ্টা লুকিয়ে থাকার পর, শেষ পর্যন্ত ভাগ্য খুললো।
ভয়ংকর একটা পাখি।
এদেরকে দেখতে পারাটাই অসাধারণ, তাও এত সামনে থেকে।
স্রেফ অসাধারণ!
ব্যারি তো সফল হলো। এবার প্যারাগ্লাইডিং দলের পালা।
ওরা মন্ট ব্ল্যাংক রেঞ্জে নতুন প্ল্যান বানিয়েছে।
অ্যারন ঠিক করলো যে নিরাপদে সুস্থির শট নেয়ার সর্বোত্তম উপায় হচ্ছে...
...ক্যামেরাম্যানকে নিয়ে উড়াল দেয়া।
আমরা ঈগলের ওড়া নকলের চেষ্টা করবো।
বেশ খাটুনির ব্যাপার! কারণ, এরা শিকারী পাখিদের মধ্যে সেরা।
জন বেশ উদ্বিগ্ন। এটা ওর প্রথম ফ্লাইট।
তিন, দুই, এক... যাও!
ও!
ওরেত্তেরি!
- কেমন হলো? - আবার জিগায়!
থমকে দেয়া অনুভূতি।
প্রাথমিক ধাক্কা সামলে জন ফিল্মিং শুরু করলো।
এটার ডানে দিয়ে যেতে পারলে চরম হবে।
পেছনে চড়ার ফলে জন তার শটগুলো নিতে পারলো।
অ্যারন একা উড়াল দিয়ে সেটা পাচ্ছিলো না।
জোস, অ্যারন, চমৎকার!
কিন্তু ওড়া মানে শুধু ওড়া নয়।
এটা এত টাইট যে মনে হচ্ছে জি-স্ট্রিং পরে আছি।
অস্বস্তির মাত্রা আরো বেড়ে গেলো, যখন অ্যারন ঈগল ডাইভ শুরু করলো।
বমি বমি লাগছে।
ওরে বাবা!
নিচু এবং দ্রুত ওড়ার সময় ভুল করার আয়েশ থাকে না।
বেশ বাড়াবাড়ি, তাই না?
হ্যাঁ।
দুঃখিত, এটাকে কী বলা যায়? অপরিকল্পিত অবতরণ?
হ্যাঁ।
সোনালি ঈগলের মত রাজসিক না হলেও ওরা নতুন কিছু দৃশ্য দেখিয়েছে।
তাতে দেখা গেছে ঈগল জীবনের অভূতপূর্ব সব দৃশ্য।
পরের পর্বে আমরা এই পৃথিবীর জঙ্গল দেখবো।
বিস্ময় এবং আবিষ্কার দেখার জন্য যেটা পৃথিবীর সর্বোত্তম জায়গা!
যেখানে টিকে থাকার সংগ্রাম সবচেয়ে তীব্র!
অনুবাদক ফরহাদ হোসেন মাসুম
অনুবাদ আয়োজন অনুবাদকদের আড্ডা
ওয়েবসাইট www.onubadokderadda.com
ফেসবুক পেইজ fb.com/onubadokder.adda
ফেসবুক গ্রুপ fb.com/groups/onubadokder.adda